
HOTĂRÂREA nr. 205/ 2022
privind aprobarea prelungirii a două contracte de închiriere care au ca obiect locuințe pentru tineri

destinate închirierii, amplasate în municipiul Lupeni, blocul 56 – ANL, județul Hunedoara

hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,

Având în vedere Proiectul de hotărâre nr. 204/ 2022 precum și Referatul de aprobare nr. 32.141/ 21 octombrie 2022 prezentat de domnul Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni aprobarea prelungirii a două contracte de închiriere care au ca obiect locuințe pentru tineri destinate închirierii, amplasate în municipiul Lupeni, blocul 56 – ANL, județul Hunedoara, conform prevederilor legale; 

Văzând Raportul nr. 32.146/ 21 octombrie 2022 prezentat de Compartimentul de Sprijin al Asociațiilor de Proprietari, din cadrul Aparatului de specialitate al Primarului Municipiului Lupeni; 

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Ținând seama de prevederile art. 8 alin. (4), alin. (5) și alin. (7) - (11) din Legea nr. 152/ 1998 privind înfiinţarea Agenţiei Naţionale pentru Locuinţe, cu modificările şi completările ulterioare;

În conformitate cu prevederile art. 15 alin. (23) – (241) precum și a anexei nr. 16 din Hotărârea Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată;

În temeiul dispoziţiilor art. 129 alin. (1), alin. (2) lit. „c” şi lit.„d”, alin. (7) lit. „q” şi art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă prelungirea a două contracte de închiriere care au ca obiect locuințe pentru tineri destinate închirierii, amplasate în municipiul Lupeni, blocul 56 – ANL, județul Hunedoara pentru chiriașii prevăzuți în Anexa nr. 1 la hotărâre.

(2) Prelungirea contractelor de închiriere pentru locuințele din blocul 56 – ANL din Municipiul Lupeni se va face prin act adițional pentru o perioadă de un an, începând cu luna noiembrie 2022.

(3) Primarul Municipiului Lupeni, domnul Lucian Marius Resmeriță este împuternicit să semneze actele adiționale de prelungire a contractelor de închiriere.

Art. 2 Cuantumul chiriei se va calcula pentru fiecare chiriaș în parte conform prevederilor legale și a Hotărârii Consiliului local al Municipiului Lupeni nr. 49/ 2022 privind stabilirea cuantumului chiriilor aferente contractelor de închiriere pentru unităţile locative construite de către Agenţia Naţională pentru locuinţe din  municipiul Lupeni, Bulevardul Păcii, bl. 62 şi Bulevardul Păcii, bl. 56.

Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 Prezenta hotărâre se comunică Instituţiei Prefectului judeţului Hunedoara în vederea verificării legalităţii, Primarului Municipiului Lupeni, Compartimentului de Sprijin al Asociațiilor de Proprietari și persoanelor din anexă iar la cunoştinţă publică prin grija Secretarului municipiului Lupeni.

Lupeni, 





 31 octombrie 2022

                                       Jr. MARIUS CLAUDIU BĂLOI

Anexa nr. 1 la Hotărârea nr. 205/ 2022
Lista titularilor de contracte, beneficiari ai dreptului de folosință aferent locuințelor
pentru tineri, construite prin Agenția Națională de Locuințe situate în

municipiul  Lupeni, Bulevardul Păcii, bloc 56 – ANL, județul Hunedoara

eligibili în vederea prelungirii duratei contractelor de închiriere

	Nr.

Crt.
	Titular contract      
	Adresa imobilului
	Număr contract
	Data expirare
	Cerere prelungire contract cu acte justificative

	1


	Smaranda Radu
	Bld. Păcii, bl. 56, sc. 1,

ap. 22
	51/ 11 / 04.11.2016
	01.11.2022
	29.095/ 29.09.2022

	2


	Sandu Cornel - Daniel
	Bld. Păcii, bl. 56, sc. 2, 

ap. 1 
	51/ 6 / 05.11.2017
	01.11.2022
	28.542/ 22.09.2022


Lupeni, 

